Lojzo

**Lojzo** je slovenská hudobná skupina, ktorá vznikla v 80. rokoch 20. storočia. Skratka *LOJZO* znamená „**''L**udový **O**rchester **J**ednoduchej **Z**ábavy **O**byvateľstva*“, pričom tento význam bol vymyslený neskôr.

== História ==
Skupina Lojzo vznikla v Bratislave v roku 1982. Spočiatku hrala piesne [[hudobný žáner|žánrovo]] blízke hudbe z prelomu [[19. storočie|19.]] a [[20. storočie|20. storočia]], ktorá by sa dala prirovnať k produkcii kapiel hrávajúcich v tomto období na jarmokoch a príležitostných akciách v hudobnom štýle niekedy označovanom ako tzv. [[folk|mestský folk]]. Skupina využívala hlavne akustické hudobné nástroje, charakteristické pre [[folk]], či [[country]]. Spájala tieto žánre s tradičnými hudobnými štýlmi ako je [[tango (tanec)|tango]], [[polka]] či [[valčík]]. Spočiatku skupina vystupovala hlavne na českých festivaloch ako bola *PORTA*, či [[Zlatý olomoucký syreček]]. Postupne s prenikaním do povedomia širšej verejnosti a zvyšovaním popularity sa v jej repertoári začali objavovať aj [[rock]]ovejšie, či popové skladby. So skupinou [[Elán (skupina)|Elán]] nahrala známy hit „Že mi je ľúto“, nahrala aj popovo ladenú [[Vianoce|sviatočnú]] skladbu „Každý deň budú vraj Vianoce“, *LOJZOmetalovú* „Povolíme skrutku“, alebo aj *LOJZOrapovú* verziu skladby „Centrál pasáž“. 

Texty skladieb skupiny boli [[recesia|recesisiticky]] ladené. Už na začiatku svojho účinkovania si lojzovci robili psinu z niektorých „javov“ a „zaujímavostí“ [[Komunizmus|svojej doby]] (skladby „Pridružená výroba“, „Vincentka van Gogová“, „ZOLL sem ZOLL tam“, „Krajobraz“...), ľudských slabostí („My nie sme Taliani“, „Anča si drahá ako Volvo“, „Toreador Karol“...), veľa námetov pre svoje piesne skupina čerpala z [[Bratislava|bratislavského]] prostredia (skladby „Na centrálnom trhovisku“, „Schöne Náci“, *Koniec komárov v Bratislave*...). 

V roku [[1987]] sa skupina umiestnila v [[československo|československej]] ankete *Zlatý slávik* na 22. mieste (na 6. mieste zo slovenských kapiel), v roku [[1998]] sa v slovenskom [[Slávik]]ovi umiestnila medzi skupinami na 4. mieste. Skupina LOJZO má odohraných viac ako 2&nbsp;000 koncertov a predala viac ako 300&nbsp;000 [[hudobný album|hudobných nosičov]]. 

Na koncertoch a verejných vystúpeniach patrilo k neodmysliteľnému [[imidž]]u skupiny LOJZO domáce oblečenie, ktorého spoločnými prvkami boli hlavne tepláky a baretky. V období najväčšej popularity skupina organizovala známe *Teplákové bály*, na ktorých boli tepláky „povinnou výbavou“ aj u hostí.

V roku [[2002]] zomrel jeden zo zakladajúcich členov skupiny Ján Brzáč, v roku [[2006]] rakovine podľahol líder skupiny [[Marián Kochanský]], k skupine sa v roku [[2007]] pripojil Marián Veselský a skupina LOJZO koncertuje naďalej.
Koncom roku [[2007]] odchádza z kapely Miroslav Lukáčik a po [[23]] rokoch sa vracia Tibor Čech.

== Členovia skupiny  ==



== Diskografia ==
=== Štúdiové albumy ===
* *LOJZO* (1985) LP                               
* *My nič, my muzikanti* (1987) LP  
* *Ticho po plešine* (1989) LP, CD   
* *LOJZO IV* (1991) LP, CD
* *Laz Vegaz* (1996) LP, CD
* *Lojzo 2010* (2010) CD 

=== Výberové albumy ===  
* *Že mi je ľúto* (1987) LP 
* *Neďaleko do neba* film (1988)  LP           
* *Až sa znova narodím* (1988)                                             
* *Ver mi* (1989) LP                                                    
* *LOJZO Komplet* (1998) 2CD  
* *LOJZO 1985* + bonus (2000) CD                                                      
* *LOJZO GOLD* (2005) CD 
* *LOJZO SME-legendy* (2007) CD

=== Kompilácie ===  
* *Pre lásku, pre šťastie* (Martin 1984) 
* *OKEY Vianoce 1* (2006) CD 
* *Slovenské hity 80´s* (2007) CD 
* *OKEY Vianoce* (2007) CD 
* *GOLD Vianoce* (2007) CD

== Filmografia ==
* *Milionový muž* (1987) - réžia [[Peter Hledík]]
* *Neďaleko do neba* (1988) - réžia [[Martin Ťapák]]
* *Hudobné sny* (1989)- réžia Juraj Takáč
* *Lojzovanie''  (1998) televízny hudobno-slovný seriál v televízii Markíza

## Referencie

## Externé odkazy
* Oficiálna stránka skupiny Lojzo - zdroj


Kategória:Folkoví hudobníci
Kategória:Hudobné skupiny z 1982